Diari Oficial de la Generalitat Valenciana


Sumari del DOGV 2820, del 05-09-1996 (1996/839124)

ACORD de 13 d'agost de 1996, del Govern Valencià, per la qual autoritza la transferència de la titularitat de l'emissora de València 100.4 MHz, de l'actual titular Antena 3 Radio SA, a favor de la mercantil Inversions Radiofòniques Riu San Pere SA.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2820

Data del DOGV
:   05-09-1996

Secció del DOGV
:   ALTRES DISPOSICIONS

Número del document
:   1996/839124


Data del document
:   13-08-1996

Organisme emissor
:   Conselleria de Presidència

Tipus de document
:   Acord

ACORD de 13 d'agost de 1996, del Govern Valencià, per la qual autoritza la transferència de la titularitat de l'emissora de València 100.4 MHz, de l'actual titular Antena 3 Radio SA, a favor de la mercantil Inversions Radiofòniques Riu San Pere SA.   
El Govern Valencià, en la reunió del dia 13 d'agost de 1996, adoptà l'acord següent:  
Per Ordre de 18 de juny de 1982, publicada en el Boletín Oficial del Estado, de 25 de juny del mateix any, es va atorgar a Ràdio Proal, SA, la concessió definitiva per al funcionament d'una emissora de freqüència modulada a València, en la freqüència 100.4 MHz.  
El 22 de setembre de 1983, el ministre de la Presidència va autoritzar la transferència de la concessió esmentada del titular, en aquell moment Ràdio Proal, SA, a favor d'Antena 3 de Ràdio, SA, transferència que deixava totalment subsistents tots els elements essencials i accidentals de la concessió primitiva.  
El 9 d'agost de 1995, es va rebre en la Direcció General de Mitjans de Comunicació Social i Relacions Informatives de la Presidència de la Generalitat Valenciana, un escrit del Sr. Manuel Castellón Leal, en nom i representació, com a administrador únic, de l'entitat mercantil Antena 3 de Ràdio, SA, pel qual sol·licitava al Govern Valencià l'autorització per a la transferència de la concessió de l'emissora de freqüència modulada a València, 100.4 MHz, de la qual és titular Antena 3 de Ràdio, SA, a favor d'Inversions Radiofòniques Riu San Pere, SA.  
Alhora, la societat interessada a assumir la titularitat de la concessió de referència, va presentar davant la Direcció General de Mitjans de Comunicació Social i Relacions Informatives de la Presidència de la Generalitat Valenciana, la documentació requerida per a procedir a la citada transferència i, donat que concorren en el cessionari els requisits i les condicions que, segons la disposició addicional sisena de la Llei 31/1987, de 18 de desembre, d'Ordenació de les Telecomunicacions, i el Decret 40/1989, de 13 de març, del Govern Valencià, han de reunir les adjudicatàries de les concessions administratives dels serveis públics de radiodifusió sonora, en ones mètriques amb modulació de freqüència, la Direcció General de Mitjans de Comunicació Social i Relacions Informatives entén que es pot accedir a allò sol·licitat.  
Per tot això, a proposta del conseller de Presidència, el Govern Valencià  
ACORDA  
Primer  
Autoritzar la transferència de la titularitat de la concessió de l'emissora de radiodifusió en ones mètriques amb modulació de freqüència a València, 100.4 MHz, que actualment pertany a Antena 3 de Ràdio, SA, a favor d'Inversions Radiofòniques Riu San Pere, SA.  
Segon  
El canvi de titularitat operat no implica alteració de les condicions tècniques aprovades en el seu dia i suposa, per al titular, l'acatament de la normativa aplicable, tant estatal com autonòmica. L'incompliment dels requisits legals pot representar la revocació de la concessió.  
Contra aquest acord, que esgota la via administrativa, hom pot interposar, després de la comunicació prèvia preceptiva al Govern Valencià, un recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la notificació o de la publicació d'aquest acord en el Diari Oficial de la Generalitat Valenciana, de conformitat amb els articles 48, 109 c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la Llei 30/92), sense perjudici que els interessats puguen exercir qualsevol altre recurs que estimen oportú.  
València, 13 d'agost de 1996  
El conseller secretari del Govern Valencià,  
JOSÉ JOAQUíN RIPOLL SERRANO